Մեկ այլ մոնոպոլիստ` ԴԱՀԿ նախկին պետ Միհրան Պողոսյանի հիմնադրած «Քեթրին գրուպի» գործերը նույնպես վատ են` շատ վատ: 2015 թվականին այս ընկերությունը պետական բյուջե էր վճարել 1.2 միլիարդ դրամ, 2016-ին ընդամենը 958 միլիոն դրամ: Անկումը` 25 տոկոս է: Ի՞նչ է պատահել բանան ներկրող այս ընկերությանը: Ոչինչ էլ չի պատահել: Ինչպես 2015 թվականին, այնպես էլ 2016-ին սա բանան ներկրող, կարելի ասել, միակ ընկերությունն է: Խոսակցություններ կան, որ «Քեթրին գրուպին» զուգահեռ գործում է նաեւ մեկ այլ ընկերություն, որի իրական սեփականատերերը նույն մարդիկ են: Բայց նույնիսկ սա հաշվի առնելով, ըստ մեր ունեցած հավաստի տեղեկությունների, միեւնույն է` բանանի ներկրումից հարկերը նվազել են: